id en en de de de sv de sv da en fr en en de da en de ceb sl en en en en da sk sk da da de de de en de fr en en sv fr da da da sv sv da da da da da da da da da da da en da nb da en da da da da da da en da nb en da id
Børn med ASF vil kunne have vanskeligheder indenfor tre områder:
Afvigelser i det sociale samspil
Der anvendes flere autisme diagnoser, fx infantil autisme, atypisk autisme, gennemgribende udviklingsforstyrrelse uspecificeret eller Aspergers Syndrom, men siden 2013 (American Psychiatric Association, 2013) har disse været samlet under paraplybegrebet ASF, som med termen spektrum præcist illustrerer diversiteten inden for diagnosen.
Generelt er mennesker med ASF karakteriseret ved vedvarende forstyrrelser i forhold til social kommunikation og social interaktion på tværs af kontekster, og begrænsede, repetitive adfærdsmønstre, interesser eller aktiviteter (ibid.), som kan komme til udtryk i fx:
reducerede fælles interesser med andre
problemer med at initiere og besvare social interaktion
abnormal øjenkontakt eller kropssprog
problemer med at tilpasse adfærd til forskellige kontekster
problemer med at få venner og fravær af interesse for kammerater
stereotype eller repetitive bevægelser
ufleksibel overholdelse af rutiner, ritualiserede mønstre af verbal eller nonverbal karakter
fiksering på interesser med abnormal intensitet eller fokus
hyper- eller hypo-reaktiv for sanseindtryk
Et forskningsreview af Lynch & Irvine (2009) undersøger “best practice” i forbindelse med pædagogiske og læringsmæssige interventioner for elever med ASF og fremhæver disse seks elementer som et minimum:
Højt støttende læringsmiljø og detaljerede strategier
Funktionel tilgang til udfordrende adfærd
Støtte i overgange - mellem opgaver, timer, skoleformer mv.
Børn med infantil autisme viser oftest tegn på tilstanden allerede som spæde og diagnosen stilles inden skolestart. De kan have begavelsesmæssige vanskeligheder og har vanskeligheder inden for alle punkter i triaden. Børn med Aspergers syndrom er derimod normalt begavede og har ikke sproglige vanskeligheder. De kan dog udvikle sig sprogligt tidligere eller senere end andre børn og have en anderledes måde at tænke på. De har primært problemer i forhold til socialt samspil og manglende fleksibilitet. Diagnosen stilles oftest først i skolealderen, hvor der stilles større sociale krav til børnene (American Psychiatric Association, 2013). “Omkring én procent af befolkningen har ASF. Forekomsten er stigende, hvilket formentlig skyldes øget opmærksomhed og viden på området, men også at mennesker med ASF ofte falder igennem samfundets voksende krav til sociale evner og hurtig omstilling.” (Landsforeningen Autisme, 2016)
[1] OCD: Obsessive-compulsive disorder, psykiatrisk lidelse med tilbagevendende tvangstanker og/eller tvangshandlinger